
1. FORMÅL OG OMFANG 

Risikovurdering skal avdekke muligheten for at noe uønsket skal skje, og hvilke følger dette kan få. Risikovurderingen skal ende opp i en handlingsplan med risikoreduserende tiltak. 

Prosedyrene skal brukes ved risikovurdering av alle enheter ved Universitetet i Tromsø, og aktiviteter knyttet til enhetene. 

2. ANSVAR OG MYNDIGHET 

Risikovurderingen ledes av HMS-personell. 

Fakultetsdirektør, høgskoledirektør, underdirektør/administrativ leder av enhetene under styret og avdelingsdirektørene i sentraladministrasjonen har ansvar for at det blir utarbeidet plan for gjennomføring av risikovurdering ved enheten, og for at denne planen blir gjennomført. 

Ansvarlig leder for virksomheten på området som skal risikovurderes, er ansvarlig for gjennomføring av risikovurderingen i hht. retningslinjene. 

3. DEFINISJONER 

Ansvarlig leder: arbeidstaker som har til oppgave å lede eller kontrollere andre arbeidstakere

Enhet: fakultet, høgskolen, avdeling i sentraladministrasjonen og enhet under universitetsstyret

Område: institutt, seksjon/avdeling, laboratorium, verksted, rom eller aktivitet.

Risiko: uttrykker potensielt tap, miste noe av verdi 

Risikovurdering: systematisk framgangsmåte for å beskrive risiko gjennom kartlegging av uønskede hendelser/forhold samt årsaker til og konsekvenser av disse. 

Risikoreduserende tiltak: tiltak med sikte på å redusere sannsynligheten for og/eller konsekvensen av uønskede hendelser. 

Sannsynlighetsreduserende tiltak: tiltak for å hindre at hendelsen inntreffer, som for eksempel  utskifting av utstyr, bedre vedlikehold, bedre arbeidsrutiner og opplæring. 

Konsekvensreduserende tiltak:  tiltak for å begrense skadevirkningene av uønskede hendelser, som for eksempel vernetiltak, brannbeskyttelse automatisk varsling og beredskapsopplegg. 

4. FRAMGANGSMÅTE 

4.1 Deltakere på risikovurderingen

Følgende personer skal være med på risikovurderingen:

Ansvarlig leder for virksomheten på området som skal risikovurderes 

HMS-personell

I tillegg kan ansvarlig leder velge å ha med andre personer dersom dette er hensiktsmessig.

Operatør(er) som utfører arbeid på området som skal risikovurderes, skal være tilgjengelig(e) under befaringen.

 4.2 Åpningsmøte 

Risikovurderingen starter med et åpningsmøte hvor følgende tema blir gjennomgått: 

· metoden for risikovurderingen 

· definere området som skal risikovurderes 

· aktiviteten på området som skal risikovurderes 

· akseptkriterier for risiko

4.3 Befaring 

Området som risikovurderes/granskes f.eks: 

· ved gjennomgang av aktivitet 

· ved intervju av aktuell(e) operatør(er) 

· med utgangspunkt i sjekklister (vedlegg 1), rapporter om ulykke og nestenulykke, bruksanvisninger, prosedyrer, retningslinjer, revisjonsrapporter, opplæringsplaner, HMS-datablad

Funn og vurderinger som blir gjort noteres av ansvarlig leder, eller av den som har fått oppgaven delegert, på vurderingsskjema (vedlegg 2 Sikkerjobb, vedlegg 3 Grov analyse). Tiltak diskuteres ikke på dette stadiet av risikovurderingen.

Dersom risikovurderingen avdekker alvorlige risikomomenter som krever øyeblikkelig iverksetting av risikoreduserende tiltak, skal det der og da bestemmes hvilke tiltak som skal iverksettes.

Alle som er med på risikovurderingen, skal være enige om graden av sannsynlighet og konsekvens før dette noteres. Dersom det er tvil om graden, skal den høyeste av aktuelle sannsynligheter/konsekvenser velges.

4.4 Oppsummeringsmøte 

Risikovurderingen avsluttes med et oppsummeringsmøte som gjennomføres umiddelbart etter befaring. Den som har fylt ut vurderingsskjemaet, går gjennom skjemaet slik at funn og vurderinger avklares.

Sikker jobb metoden: 

På oppsummeringsmøtet avklares behovet for nødvendige tiltak, plassering av ansvar for gjennomføring av tiltak og tidsfrister (se vedlegg 2). 

Grov analysen: 

På oppsummeringsmøtet settes frist for når handlingsplanen (skjema for handlingsplan se vedlegg 4) med prioriterte risikoreduserende tiltak skal være ferdig. 

4.5 Handlingsplan og rapportering 

Sikker jobb analyse:

Ved bruk av denne metoden sendes utfylt og underskrevet vurderingsskjema til fakultetsdirektøren, høgskoledirektøren, underdirektøren eller administrativ leder for enhet under styret.

Grov analysen:

Ansvarlig leder (eller den som er delegert oppgaven)  skal, på bakgrunn av vurderingsskjemaet, utarbeide prioritert handlingsplan (del av vedlegg 4).  

Rapporten og prioritert handlingsplan (vedlegg 4), sendes til leder for risikovurderingen for gjennomsyn. Eventuelle kommentarer fra leder av risikovurderingen skal innarbeides i rapporten. Omhandler risikovurderingen flere risikovurderte hendelser bør et risikobilde legges ved rapporten (se vedlegg 5).

Ansvarlig leder (eller den som er delegert oppgaven) sender den ferdige rapporten til fakultetsdirektøren, høgskoledirektøren, underdirektøren eller administrativ leder for enhet under styret. 
4.6 Oppfølging 

Ansvarlig leder (eller den som er blitt delegert oppgaven) skal innen fristen som er angitt i handlingsplanen, sørge for at nødvendige risikoreduserende tiltak blir utført. Det er viktig at handlingsplanen påføres dato når tiltakene er gjennomført. 

Enheten skal ha rutiner for å kontrollere at handlingsplanen blir gjennomført.

5. REFERANSER

HMS-håndboka ved Universitetet i Tromsø ("HMS arbeid i praksis", kap. 4.4)

6. VEDLEGG

Vedlegg 1: Sjekkliste 

Vedlegg 2: Vurderingsskjema Sikker jobb 

Vedlegg 3:  Vurderingsskjema Grov analyse
Vedlegg 4:  Rapporteringsskjema med prioritert handlingsplan 

Vedlegg 5:  Skjema risikobilde
Vedlegg 6:  Kategori risikobilde
